stanford-oval/wikipedia huggingface dataset:
פיליפ ז'ילבר
קבוצת BMC

ב-2012 עבר ז'ילבר לקבוצת BMC במטרה להתחרות במרוצים הקלאסיים בארדנים ועל מנת לסייע לקאדל אוונס לשחזר את זכייתו בטור דה פראנס. עם זאת, ז'ילבר לא הצליח לנצח באף אחד ממרוצי הארדנים, ואף לא סייע לאוונס לשחזר את הישגו. את הניצחון הראשון של העונה השיג ז'ילבר באוגוסט 2012, כשניצח בשלב התשיעי של הוואלטה אספניה, והמשיך לנצח גם את השלב ה-19 בו.
ב-23 בספטמבר ניצח ז'ילבר זכה באליפות העולם באופני כביש שנערכה בהולנד, וקיבל את חולצת הקשת בענן.
גם בעונת 2013 התקשה ז'ילבר לרשום ניצחונות לזכותו, ופעם נוספת רשם את הניצחון הראשון בעונה רק באוגוסט, בוואלטה אספניה, הפעם בשלב ה-12. ב-2014 הצליח ז'ילבר מעט יותר אך לא חזר לרמת השיא שלו ב-2011. הוא ניצח במרוצי הארדנים "בראבנט פיל" ו"אמסטל גולד", אך במרוצים הקלאסיים האחרים בהם הצטיין הגיע רק למקום ה-7 (ג'ירו די לומברדיה) ו-8 (לייז'–בסטון–לייז'). כמו כן, הוא ניצח ב-2014 במרוצי הקטעים הקצרים "Ster ZLM Toer" שבהולנד וטור בייג'ינג שבסין. ב-2015 ניצח ז'ילבר בשני קטעים בג'ירו ד'איטליה ובמרוץ חד-יומי אחד (Grand Prix Pino Cerami). ב-2016 ניצח באליפות בלגיה במרוץ הכביש, בקטע אחד בוואלטה מורסיה במרוץ חד-יומי אחד (GP José Dubois).
קבוצת קוויק-סטפ פלורס

בעונת 2017 עבר לרכוב בקבוצה הבלגית הבכירה, קוויק-סטפ פלורס. בתחילת העונה השיג ז'ילבר רצף ניצחונות במרוצי האביב המוקדמים: תחילה ניצח באומלופ הט ניוזבלאד, ואחרי כן גם בE3 הארלבקה, במרוץ החד-יומי דווארס דור פלנדרן, במרוץ הקטעים הקצר שלושת הימים של ברוז'-דה פאנה (כולל ניצחון באחד מקטעי המרוץ) ולשיאו הגיע בניצחון ברונדה ון פלנדרן לאחר בריחת יחיד של 55 ק"מ. הוא ניצח במרוץ אמסטל גולד בפעם הרביעית לאחר שגבר במאוץ אל קו הסיום על שותפו לבריחה, מיכל קוויאטקובסקי.
ב-2018 ניצח ז'ילבר במרוץ חד-יומי אחד. הוא סיים שני ב-E3 הארלבקה ושלישי ברונדה ון פלנדרן. ב-2019 ניצח ז'ילבר במרוץ פריז - רובה, ובכך השיג ארבעה ניצחונות בחמשת המונומנטים במהלך הקריירה. הוא ניצח את הקטע ה-12 של וואלטה אספנייה 2019, וגם את הקטע ה-17 באותו מרוץ. לקראת סוף עונת 2019, ז'ילבר חתם בקבוצת לוטו - סודאל, וירכב עבורה בעונת 2020.
מאפיינים

גובהו של ז'ילבר הוא 1.79 מטר, הוא שוקל 69 ק"ג ומבנה גופו חסון ביחס לרוב רוכבי האופניים. ז'ילבר נחשב כרוכב אשר מרבה לתקוף במרוצים ותכונה זו הקנתה לו אוהדים רבים. גם רוכבי עבר ידועי שם מציינים את ייחודו של ז'ילבר בין רוכבי הדבוקה. אדי מרקס אמר באפריל 2011: "הישגיו הותירו בי רושם רב. מה שהוא עשה עד עכשיו טוב יותר ממה שעשה מרקס". רוכב העבר האיטלקי, מיקלה ברטולי, אמר: "ז'ילבר הוא אחד מהרוכבים האמיתיים שכמוהם נותרו מעטים בדבוקה. הוא מתחרה במרוצים עם הלב והנשמה, לא כמו אחרים שמתנהגים כמו ידוענים".
הערות שוליים

↑  madiot regrets losing gilbert after launching his career, ‏ Cyclingnews.com, ‏ 23 באפריל 2011
↑  Superb Gilbert solo, ‏ cyclingnews.com,‏ 26 בפברואר 2006
↑  Gilbert undergoes skin cancer surgery, ‏ cyclingnews.com,‏ 20 בינואר 2007
↑  יובל גולן, פיליפ ז'ילבר מציג - חיסול של סוף עונה, אתר מגזין "אופניים"
↑    Telegraph staff, ‏Amstel Gold Race 2010: Philippe Gilbert ends 16-year wait for Belgian win on the Cauberg, The Telegraph, 18 April 2010
↑  'Gilbert is better than Merckx' says Merckx, ‏ Cycling Weekly, ‏ 22 באפריל 2011. ז'ילבר התייחס מאוחר יותר להשוואה ואמר כי הוא עדיין רחוק מאוד מהישגיו של מרקס.
↑  Gilbert praised by Bartoli and Merckx in advance of Liège-Bastogne-Liège, ‏ Velonation ‏, 23 באפריל 2010
| 0 | 1 | 2 |
| --- | --- | --- |
| הקודם: מרק קוונדיש | אלוף העולם במרוצי כביש  2012 | הבא: רוי קושטה |
פרוד (קיבוץ)

ערך זה עוסק בקיבוץ בישראל. אם התכוונתם למשמעות אחרת, ראו .
| --- | --- |

מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎426 מטר
תאריך ייסוד: 1949
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 621 תושבים
    - שינוי בגודל האוכלוסייה: ‎2.6% בשנה
 מפת מיקום  מפה דינמית   (למפת הגליל העליון מוגדלת) פרוד(למפת הגליל העליון רגילה) פרוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פרוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פרוד32°55′56″N 35°26′00″E﻿ / ﻿32.9321839997373°N 35.4333634632448°E﻿ / 32.9321839997373; 35.4333634632448  heמפת היישובים של מועצה אזורית מרום הגליל (in English: Merom HaGalil Regional Council) באדום - פרוד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

פָּרוֹד הוא קיבוץ מהתק"ם הנמצא בגליל העליון ליד צפת ושייך למועצה אזורית מרום הגליל.
היסטוריה

מייסדי היישוב היו ניצולי השואה מהונגריה ומטרנסילבניה, חברי תנועת "דרור", שהעפילו ארצה באפריל 1947, והוכשרו בקיבוצים דפנה, עין חרוד ומעוז חיים. ב-15 במאי 1949 עלו בני הגרעין על הקרקע סמוך לכפר הערבי אל-פראדיה, ששימר את שמה של פרוד הקדומה, ותושביו ברחו בפברואר אותה שנה. במהלך השנים הצטרפו לקיבוץ גרעין מצפון אפריקה, חברי תנועת "דרור" מאורוגוואי ומארגנטינה וכן חברים בודדים.
בשנים 1952–1953 עלה רעיון לקחת חלק מהאדמות של הקיבוץ עבור מושב שפר, אולם הרעיון נזנח.
בתחילה נקרא הקיבוץ "גרדוש", על שמו של מייסד גרעין מקימי הקיבוץ, יוסף גרדוש (Gárdos), ממנהיגי תנועת "דרור-הבונים" בהונגריה, ניצול השואה, שנפטר מבעיות לב בטרם עלותו לישראל. בהמשך, שונה שמו ל"פרוד", בהתבסס על שם היישוב היהודי הקדום פרוד שהיה קיים במקום זה בתקופת התלמוד, ובימי הביניים. משמעות השם מצביעה ככל הנראה על מיקומו הגאוגרפי – מפריד בין הגליל העליון לגליל התחתון ובין הגליל המזרחי לגליל המערבי. אורי גולדפרב בנם של נשקה וצבי גולדפרב היה הילד הראשון שנולד בקיבוץ, לבית הספר הוא הלך בקיבוץ גינוסר.
בקרבת הקיבוץ נמצא רוג'ום נבי שועייב.
מפלי פרוד התחתונים, בערוץ נחל צלמון למרגלות הקיבוץ
קיבוץ פרוד - מבט מנחל פרוד
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עליות להתישבות בל"ג בעומר, דבר, 16 במאי 1949
↑  פרוד, באתר תנועת העבודה הישראלית
↑  מתנכלים לאדמות קיבוץ גרדוש, על המשמר, 10 ביולי 1953
↑  יוסף גרדוש נשלח למונקאץ'
↑  ראו כאן את דיוקנו.
↑  בתלמוד בבלי, מסכת עבודה זרה, דף ל"א מוזכר המקום כעירו של התנא בר קפרא
1 2  יצחק בן צבי, שאר ישוב, יד יצחק בן-צבי, ירושלים, תשכ"ו, עמ' 131-124
↑  אורי גולדפרב, באתר יזכור
↑  אורי גולדפרב, באתר הגבורה
| --- | --- |
בקרת זהויות :  NLI: 987007552546405171  LCCN: n78096227  VIAF: 140702875   WorldCat (עם VIAF): 140702875
פצצת כדור פורח

פצצת כדור פורח יפנית
אנדרטת מיצ'ל לנספים בהתפוצצות פצצת הכדור הפורח באורגון
פצצת כדור פורח (ביפנית: 風船爆弾; פירוש מילולי: "פצצה הנישאת על ידי הרוח" או "פצצה הנשלחת על ידי הרוח"; נקרא גם "פצצות פו-גו") היא כדור פורח ממולא מימן, שנשא מטען 15 ק"ג חומר נפץ, ושימש את האימפריה היפנית במלחמת העולם השנייה לשם תקיפה של ארצות הברית היבשתית. פצצות כדור פורח פותחו ויוצרו במעבדת נובוריטו שבקווסאקי בפיקודו של גנרל סויושי קוסאבה שנעזר במדען הראשי של המכון רב-סרן טאיג'י טקאדה.
קוטרו של הכדור הפורח היה כעשרה מטרים. פצצות הכדור הפורח נשלחו לאוויר מאתרים בחופו המזרחי של האי הונשו, הוא האי המרכזי של יפן, ונישאו על כנפי זרמי הסילון לעבר ארצות הברית.
הפצצות הראשונות שולחו ב-3 בנובמבר 1944 והאחרונות באפריל 1945. היפנים שלחו כ-9,000 פצצות כאלה וקיוו שלפחות 10% מהכדורים הפורחים יגיעו ליעדם. הפצצות נחתו ב-17 מדינות כמו אלסקה, קליפורניה, אורגון, יוטה ועוד. רוב הפצצות נחתו בשטחים פתוחים או בים ללא נזק. הצנזורה בארצות הברית מנעה מהפרסום על פצצות אלה כדי לא להפיץ בהלה בעוד שהתקשורת ביפן דווחה על עשרת אלפים נפגעים אמריקאיים.
הפצצה היפנית באורגון

ב־5 במאי 1945 יצא הכומר ארצ'י מיצ'ל עם אשתו אלסי שהייתה בהיריון ועם חמישה נערים מקהילתו לפיקניק סמוך ללייקוויו, אורגון. כשהיה עסוק בהכנת האוכל נכנסו אלסי והנערים ליער סמוך וצעקו לעומתו כי  מצאו כדור פורח מוזר. הוא הזהיר אותם לא לגעת אך לשווא. הפיצוץ התרחש כשהם ניסו לגרור אותו ואלסי וחמשת הנערים נהרגו במקום. הרוגים אלו היו, ככל הידוע, הקורבנות היחידים של מתקפת "פצצות הכדור הפורח" והאנשים היחידים שנהרגו על אדמת ארצות הברית היבשתית כתוצאה ישירה של התקפת אויב במלחמת העולם השנייה.
במקום האסון הוקמה אנדרטה עליה נכתבו שמותיהם וכן כי "זה המקום היחידי ביבשת אמריקה בו נגרם מוות כתוצאה מפעולת אויב במלחמת העולם השנייה".
מיצ'ל נישא בשנית ועבר לשמש ככומר בהודו סין שם נחטף על ידי הוייט קונג ב-1962 וגורלו לא נודע עד היום.
ראו גם

מבצע אאוטוורד
בלון תבערה
לקריאה נוספת

ג'יילס מילטון:הערות שוליים מרתקות מן ההיסטוריה, עמד' 219 -222, הוצאת כתר, 2017
הערות שוליים

↑  ‏Balloon bombs, poisons all in a day’s work at Noborito.
| --- | --- |
בקרת זהויות :  NDL: 01145139
פמלה גלר

| --- | --- |

 לידה:  14 ביוני 1958 (בת 66) לונג איילנד, ארצות הברית 
 מדינה:  ארצות הברית 
 מקום לימודים:  אוניברסיטת הופסטרה, תיכון לינברוק 
 מספר צאצאים:  4 
 pamelageller.com
 
פמלה גלר (באנגלית: Pamela Geller, נולדה ב-14 ביוני 1958) היא בלוגרית יהודיה-אמריקאית בעלת דעות ימניות קיצוניות, פרשנית ופעילה פוליטית. גלר התפרסמה בעקבות קידום תיאורית קונספרציה כאילו נשיא ארצות הברית לשעבר, ברק אובמה, נולד בקניה. וכן בעקבות סדרת התבטאויות חריפות כנגד אסלאם פוליטי בארצות הברית ובכלל. גלר הצהירה כי מקרים של רצח עם שהקורבנות בהם היו מוסלמים לא התקיימו למשל בבוסניה ובמיאנמר.
ביוגרפיה

גלר היא השלישית מבין ארבע אחיות שנולדו במשפחה אמריקאית-יהודית. אביה, ראובן, היה יצרן טקסטיל, ואימה, ליליאן הייתה עקרת בית. היא גדלה בנמל היולט (אנ'), שבלונג איילנד במדינת ניו יורק. היא עזרה בעסקי אביה, שם למדה לדבר ספרדית שוטפת.
גלר למדה בתיכון לינברוק (אנ') ובאוניברסיטת הופסטרה (אנ'), אם כי עזבה לפני סיום התואר.
ביוגרפיה > ביקורת על האסלאם

נודעה בשל התנגדותה להקמת מרכז אסלאמי הכולל מסגד בקרבת אתר מרכז הסחר העולמי שבו התחוללו פיגועי 11 בספטמבר, אותו כינו רבים ״מסגד ניצחון״. גלר התבטאה רבות על התפשטות האסלאם בעולם ועל השפעתו. בין השאר קראה להסרת כיפת הסלע מעל הר הבית, והתבטאה על אודות הלבנים בדרום אפריקה כקורבנות רצח עם.
ביוני 2015 התפרסם כי חוסל מוסלמי תומך דאעש שתכנן לערוף את ראשה של גלר.
ביוגרפיה > חיים אישיים

היא הייתה נשואה למייקל אושרי מ-1990 עד שהזוג התגרשו ב-2007, והיא אם לארבעה ילדים. נכון לאפריל 2013 היא גרה בהיולט (אנ'), ניו יורק.
הערות שוליים

↑  Hauslohner, Abigail (2016-11-05). "How a series of fringe anti-Muslim conspiracy theories went mainstream — via Donald Trump". Washington Post (באנגלית אמריקאית). ISSN 0190-8286. נבדק ב-2022-08-06.
↑  Swan, Betsy (2017-11-13). "The American Far Right Asks: What Rohingya Ethnic Cleansing?". The Daily Beast (באנגלית). נבדק ב-2022-08-06.
↑  The US blogger on a mission to halt 'Islamic takeover', the Guardian, ‏2010-08-20 (באנגלית)
↑
↑
↑  יצחק בן-חורין, וושינגטון, מוסלמי תכנן לערוף ראשה של סופרת יהודייה, באתר ynet, 4 ביוני 2015.
| --- | --- |
בקרת זהויות :  PLWABN: 9810627704605606  ISNI: 0000 0001 0045 5142  LCCN: no2010120880  VIAF: 149341497   WorldCat (עם VIAF): 149341497 
ערך זה הוא קצרמרבנושא אישים. אתם מוזמנים לתרום לוויקיפדיה ו.
פרס איגוד מבקרי הקולנוע האמריקאי לסרט האקשן הטוב ביותר

| --- | --- |
 מדינה:  ארצות הברית 
 תקופת הפרס:  2008–2020 (כ־12 שנים)
 המספר הרב ביותר של זכיות:  כריסטופר נולאן (2)
 המספר הרב ביותר של מועמדויות:  האחים רוסו וכריסטופר נולאן (4)
 
פרס איגוד מבקרי הקולנוע האמריקאי לסרט האקשן הטוב ביותר הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע האמריקאי. הפרס ניתן לראשונה ב-2008.
שיאני זכיות ומועמדויות > זכיות

2 זכיות: כריסטופר נולאן
שיאני זכיות ומועמדויות > מועמדויות

4 מועמדויות: האחים רוסו וכריסטופר נולאן
3 מועמדויות: ג'יי ג'יי אברהמס
2 מועמדויות: כריסטופר מק'קווארי, סטיבן ספילברג, סם מנדס וג'יימס מנגולד
הערות שוליים

↑  'The Social Network' Wins Big At Critics' Choice Movie Awards - MTV
↑  "Critics' Choice Movie Awards". BFCA. 10 בינואר 2013. אורכב מ-המקור ב-2012-12-15. {{cite web}}:  (עזרה)
↑  Critics' Choice Awards 2018: The Complete Winners List - The Wrap
↑  2019 Critics' Choice Awards Winners: List in Full|Hollywood Reporter
↑  2020 Critics' Choice Awards Winners: List in Full|Hollywood Reporter
↑  "Critics Choice Super Awards Full Winners List: 'Palm Springs', 'Soul', 'The Boys' Among Top Honorees"
| פרסי איגוד מבקרי הקולנוע האמריקאי |
| --- | --- | --- |
איגוד מבקרי הקולנוע האמריקאי
| פרסים | אנסמבל המשחק ‏•‏‏ שחקן ‏•‏‏ שחקנית ‏•‏‏ תסריט מעובד ‏•‏‏ סרט אנימציה ‏•‏‏ צילום ‏•‏‏ סרט קומדיה ‏•‏‏ עיצוב תלבושות ‏•‏‏ במאי ‏•‏‏ עריכה ‏•‏‏ סרט זר ‏•‏‏ שיער ואיפור ‏•‏‏ תסריט מקורי ‏•‏‏ סרט ‏•‏‏ עיצוב הפקה ‏•‏‏ פסקול ‏•‏‏ שיר ‏•‏‏ שחקן משנה ‏•‏‏ שחקנית משנה ‏•‏‏ אפקטים ויזואליים ‏•‏‏ שחקן צעיר |  |
| פרסי עבר | סרט אקשן (2008–2019) ‏•‏‏ שחקן בסרט אקשן (2012–2016) ‏•‏‏ שחקנית בסרט אקשן (2012–2016) ‏•‏‏ שחקן בסרט קומדיה (2012–2018) ‏•‏‏ שחקנית בסרט קומדיה (2012–2018) ‏•‏‏ סרט תיעודי (1995–2015) ‏•‏‏ סרט לכל המשפחה (1995–2007) ‏•‏‏ סרט מדע בדיוני/אימה (2012–2019) ‏•‏‏ סאונד (2009–2011) |  |
| טקסים | 1995 ‏•‏‏ 1996 ‏•‏‏ 1997 ‏•‏‏ 1998 ‏•‏‏ 1999 ‏•‏‏ 2000 ‏•‏‏ 2001 ‏•‏‏ 2002 ‏•‏‏ 2003 ‏•‏‏ 2004 ‏•‏‏ 2005 ‏•‏‏ 2006 ‏•‏‏ 2007 ‏•‏‏ 2008 ‏•‏‏ 2009 ‏•‏‏ 2010 ‏•‏‏ 2011 ‏•‏‏ 2012 ‏•‏‏ 2013 ‏•‏‏ 2014 ‏•‏‏ 2015 ‏•‏‏ 2016 ‏•‏‏ 2017 ‏•‏‏ 2018 ‏•‏‏ 2019 ‏•‏‏ 2020 ‏•‏‏ 2021 ‏•‏‏ 2022 ‏•‏‏ 2023 |  |
צו מילאנו

צו המדליוני או האדיקט של מילאנו (בלטינית: Edictum Mediolanensium), המכונה "צו הסובלנות של גלריוס וקונסטנטינוס", הוא כתב הכרזת סובלנות דתית שפורסם באימפריה הרומית בשנת 313 תחת שמם של הקיסר המערבי קונסטנטינוס והקיסר המזרחי ליקיניוס, בעת שהותם במילאנו.
לוח הנצחה לצו מילאנו, הקבוע בכנסיית סן ג'ורג'ו אל פלאצו במילאנו
הצו, קובע כי הדת הנוצרית הפכה מדת אסורה (Religio Illicita) לדת מותרת (Religio licita) באימפריה, וכי יש לאפשר לנוצרים, ולבני כל הדתות אחרות, חופש לקיים את דתם בגלוי, מבלי שהדבר יוביל להתנכלות מצד מוסדותיה הרשמיים של האימפריה, ובכך אסר על רדיפות על רקע דת.
"חשבנו, בין שאר הנושאים שלדעתנו יהיו לטובת הכלל, כי יש לערוך תחילה את התקנות הנוגעות לעבודת האל, כדי שנוכל להעניק לנוצרים ולאחרים סמכות מלאה להאמין בדת שכל אחד מהם מעדיף; וכך כל אל שהוא היושב בשמיים יהיה נוח וטוב כלפינו וכל הנמצאים תחת שלטוננו, ולפיכך חשבנו לקבוע כי מאיש לא תישלל ההזדמנות להתמסר לאמונה בדת הנוצרית, באותה הדת שהוא חושב לטובה ביותר לעצמו. כדי שהאל העליון, שלעבודתו אנו נותנים את לבנו באופן מלא, יעניק את טובתו בכל דבר. לפיכן, על הוד קדושתך לדעת כי ראינו לנכון לבטל את כל התנאים, שהיו בצווים שנמסרו לך באופן רשמי בעבר, בנוגע לנוצרים, וכעת כל הרוצה להאמין בדת הנוצרית יכול לעשות זאת באופן חופשי ובגלוי, בלא שיתעמרו בו... הוד קדושתך יודע שהענקנו גם לדתות אחרות את הזכות לאמונה גלויה וחופשית בדתם, למען השלום בזמננו, כך שלכל אחד תהיה ההזדמנות להאמין כרצונו; תקנה זו נערכת על מנת שלא להפחית מכבודה של כל דת."
בנוסף לכך קבע הצו המופנה אל האפיפיור מילטיאדס כי יוחזרו לכנסייה הנוצרית כל רכוש או מקום התכנסות אשר הוחרם ממנה על ידי האימפריה.
יתרה מזאת. במקרה של הנוצרים במיוחד, חשבנו לנכון לצוות כי אם יקרה שאדם כלשהו קנה עד כה מקופת האוצר שלנו. מאדם כלשהו, את המקומות שבהם היו רגילים להתכנס בעבר, שבנוגע להם ניתן צו מסוים ונשלח אליך מכתב באופן רשמי. מקום זה יוחזר לנוצרים ללא תשלום או כ תביעה לפיצוי וללא כל הונאה או מרמה. יתרה מזאת, גם מי שקיבל אותם במתנה, להחזיר אותם מיד לנוצרים. פרט לכן, הן מי שרכש והן מי שקיבל במתנה, יפנה אל הכומר אם הוא מבקש פיצוי כלשהו מנדיבות לבנו, כדי שיטופל באמצעות הרחמים שלנו, יש להעביר את כל הרכוש הזה מיד לקהילת הנוצרים באמצעות התערבותך, וללא דיחוי, וכיוון שידוע כי בבעלותם של נוצרים אלו היו לא רק המקומות שבהם היו רגילים להתכנם, אלא גם רכוש נוסף, כלומר הכנסיות השייכות להם כתאגיד ולא כפרטים, כל הדברים האלו שכללנו תחת החוק הנ"ל, תצווה כי יוחזרו ללא כל היסוס או מחלוקת כלל, לנוצרים אלו, כלומר לתאגידים ולאסיפות החשאיות: בתנאי, במובן, שמי שיחזר אותם ללא תשלום, כפי שאמרנו. יוכל לקוות לפיצוי מנדיבות לבנו, בכל הנסיבות האלו, עליך להתערב באופן היעיל ביותר למען קהילה הנוצרים. כדי שפקודתנו תוצא לפועל במהירות האפשרית, ושע"י כן. ניתן יהיה להבטיח את הסדר הציבורי, שהדבר ייעשה כדי שכפי שאמרנו לעיל, טובת האל כלפינו, שבנסיבות החשובות ביותר כבר חווינו אותה, תשמור על הצלחותינו בכל עת, יחד עם טובת המדינה. יתרה זאת. כדי שפקודתנו זו יובא לידיעת הכלל, צו זה, שיפורסם ע"פ הוראתן, יוכרז בכל מקום ויובא לידיעת הכל. כדי שלא ניחן יהיה להסתיר את פקודתנו זו.
צו דומה, צו הסובלנות של גלריוס, שיצא שנתיים קודם לכן על ידי קיסר המזרח גלריוס, הבטיח גם כן הגנה מפני רדיפות לנוצרים, אם כי הוא היה פחות מובהק ברוח הסובלנות הדתית שבו, והתייחס לדת הנוצרית כאל איוולת שניתן למחול עליה, ולא כאל דת שוות־מעמד.
פמלה גיי

| --- | --- |
פמלה גיי בפסטיבל מדע והנדסה בוושינגטון די. סי., 29 באפריל 2012
פמלה גיי בפסטיבל מדע והנדסה בוושינגטון די. סי., 29 באפריל 2012
 לידה:  12 בדצמבר 1973 (בת 50) קליפורניה, ארצות הברית 
 ענף מדעי:  אסטרונומיה
 מקום מגורים:  ארצות הברית
 מקום לימודים:  אוניברסיטת טקסס באוסטין (2002)  אקדמיית וסטפורט 
 מנחה לדוקטורט:  ג'ון קורמנדי 
 
פמלה אל. גיי (באנגלית: Pamela L. Gay; ‏12 בדצמבר 1973) היא אסטרונומית אמריקנית, מחנכת, פודקאסטרית, ידועה בשל שידורי פודקאסטים בנושאי אסטרונומיה ובשל פרויקטים של מדע לאזרחים. מחקריה עוסקים בניתוח מידע אסטרונומי. היא השתתפה גם במספר בסרטים תיעודיים. גיי פעילה בנושאי מדע פופולרי ומשמשת כמנהלת במיזם קוסמוקווסט המעודד מדע לאזרחים.
קריירה

גיי קיבלה תואר ראשון באסטרופיזיקה מאוניברסיטת המדינה של מישיגן בשנת 1996, היא עשתה את התואר השני שלה ברוסיה בתוכנית חילופי סטודנטים ואת הדוקטורט שלה באסטרונומיה קיבלה מאוניברסיטת טקסס באוסטין בשנת 2002. גיי משמשת כעמיתת מחקר באוניברסיטת דרום אילינוי, אדוארדסוויל. היא בדירקטוריון של האגודה האמריקאית לצופי כוכבים משתנים ופעילה בוועדת החינוך. גיי מפעילה את הפודקאסט הפופולרי אסטרונומיקאסט בנושא אסטרונומיה ביחד עם פרייזר קיין.
גיי הייתה אחת מיושבי הראש של שנת האסטרונומיה הבינלאומית ב-2009.
פרסים

חוקרת השנה של Sigma Xi מטעם אוניברסיטת דרום אילינוי, אדוארדסוויל - 2012
מחנכת מדעים מצטיינת מטעם האקדמיה למדעים - סיינט לואיס - 2012
פרס פארסק עבור הפודקאסט האינפורמטיבי ביותר - עבור הפודקאסט 365 ימים של אסטרונומיה - 2009
חיים אישיים

גיי נשואה וחיה עם בעלה בדרום אילנוי. היא חובבת סוסים.
ראו גם

פרייזר קיין
הערות שוליים

↑  הכרזה על הזכייה בפרס פארסק עבור הפודקאסט 365 ימים של אסטרונומיה
| --- | --- |
בקרת זהויות :  LCCN: no2021085704  ORCID: 0000-0002-1797-3138  VIAF: 16162720972461090925   WorldCat (עם VIAF): 16162720972461090925
צ'יטניה

| --- | --- |

 לידה:  1486 Nabadwip, הודו 
 פטירה:  1534 (בגיל 48 בערך) פורי, הודו 
 שם לידה:  বিশ্বম্ভর মিশ্র 
 השקפה דתית:  וישנויזם 
 עיסוק:  sannyasi 
 מדינה:  Sultanate of Bengal 
 בן או בת זוג:  Vishnupriya  Lakṣmīpriyā 
 
צ'יטניה (באנגלית: Caitanya;‏ 1534-1486) היה תאולוג, נזיר וחסיד בהקטי יוגה וישנוי בעל השפעה שפעל תחילה בבנגל ובהמשך ברחבי הודו, וייסד את זרם הגאודיה ואישנוויזם. לשמו נוספת לעיתים קידומת הכבוד שרי והסיומת מהאפרבהו ("מורה גדול") - Sri Caitanya Mahaprabhu. בגלל גוון עורו הוא נקרא גם בשם גאורה (Gaura) - "הזהוב".
סיפור חייו

בני לווייתו של צ'יטניה ראו בו התגלמות של קרישנה עלי אדמות וישנן מספר הגיוגרפיות המתארות את חייו. לפי הצ'יטניה-צ'ריטאמריטה הקאנונית, צ'איטניה נולד בנאואדוויפ שבמערב בנגל בזמן ליקוי ירח מלא. בעת לידתו, חזה אסטרולוג כי הוא עתיד לגאול את העולם כולו. על כן קראו לו הוריו בשם וישומבהארה (מישען היקום). מכיוון שנולד תחת עץ אזדרכת הודית (נים), הוא אף כונה לעיתים בכינוי החיבה נימאי. עוד בילדותו גילה בקיאות בסנסקריט ובתורת הלוגיקה ואף הביס בוויכוח את המלומדים המקומיים.
בבגרותו, עת ששהה במחוז גאיה, פגש את אישווארה פורי וקיבל ממנו דיקשה, חניכה רוחנית שמקבל תלמיד מגורו. לאחר מכן חזר לנאואדוויפ שם התקבצו סביבו קבוצה של חסידים. בעוד הם נודדים מיישוב ליישוב, נהגו צ'איטניה וחסידיו לשיר מנטרות הכוללות את שמות האלוהים כגון קרישנה וראמה. כך הוא ביסס את מנהג הסנקירטנה: זימרה פומבית של שמות האלוהים כדי להפיץ דבקות רוחנית. המנטרה העיקרית המזוהה עם צ'איטניה היא המהא-מנטרה הרא קרישנה הלקוחה מתוך הקלי סנטארנה אופנישאד.
בגיל 24 קיבל על עצמו צ'איטניה סניאסה (נזירות). בעת חניכתו קיבל את השם צ'איטניה. לאחר מכן נדד במשך ארבע שנים במקומות כמו ורינדאוון וורנאסי עד שבסופו של דבר התיישב בעיר פורי שבאודישה ליד מקדש ג'גנאתה, שם בילה את שארית חייו בלימוד מחשבת הבהקטי.
מורשת דתית

צ'איטניה חונך על ידי מורה משושלת מאדהוה, ונהוג להתייחס למסורת שהשאיר אחריו כזרם וישנוי הקרוי ברהמה-מאדהוה-גאודיה-ואישנוויזם. שישה מתלמידיו, הקרויים ששת הגוסוואמים, נחשבים לממשיכי דרכו והם שהעלו על הכתב את תורתו. ככל הידוע, צ'איטניה עצמו הותיר בכתב רק חיבור אחד בן שמונה פסוקים הקרוי שרי שיקשאשטקה (שמונת בתי השיר על הוראה) המתמצת את פילוסופיית הבהקטי של הגאודיה ואישנוויזם.
צ'איטניה דגל בהנגשת הבהקטי, הדבקות הרוחנית באלוהים, מן המקדשים אל הציבור. הוא דגל בהפצת ידע רוחני אודות האל והנשמה באופן שוויוני, בלא התחשבות בקאסטות, מין או דת. צ'איטניה אף חזה כי הבהקטי עתידה להתרחב מעבר לגבולות הודו ולהתפשט בעולם כולו.
פילוסופיה

הפילוסופיה הגאודיה-ואישנווית מגדירה את אלוהים כנבדל מן הבריאה ויחד עם זאת גם שורה בה, מצב נשגב ובלתי נתפס המתאפשר על ידי יכולתו האינסופית של אלוהים. את הפילוסופיה הזו ציין צ'איטניה בביטויי "אצ'ינטיה-בדהה-אבדהה-טטווה" (האמת המוחלטת שהיא באחדות ושניות בו זמנית באופן בלתי נתפס).
פיליפ חוזה פארמר

| --- | --- |

 לידה:  26 בינואר 1918 טרה האוט, אינדיאנה, ארצות הברית 
 פטירה:  25 בפברואר 2009 (בגיל 91) פאוריה, אילינוי, ארצות הברית 
 שם לידה:  Philip José Farmer 
 מדינה:  ארצות הברית 
 שם עט:  Kilgore Trout 
 מקום לימודים:  אוניברסיטת ברדלי, בית הספר התיכון של  פאוריה 
 שפות היצירה:  אנגלית 
 סוגה:  מדע בדיוני, פנטזיה 
 יצירות בולטות:  Riverworld 
 תקופת הפעילות:  מ-1946 
 פרסים והוקרה:  פרס הוגו (1953)  פרס הוגו לרומן הטוב ביותר (1972)  פרס הוגו לרומן הטוב ביותר (1968)  פרס גרנד מאסטר של דיימון נייט (2001) 
 www.pjfarmer.com
 
פיליפ חוזה פארמר (באנגלית: Philip José Farmer‏; 26 בינואר 1918 - 25 בפברואר 2009, אינדיאנה) היה סופר מדע בדיוני אמריקאי.
קורות חיים

פארמר פרסם את סיפורו הראשון "נאהבים" בשנת 1952, ועליו זכה בפעם הראשונה בפרס הוגו. זכה בפרס פעמיים נוספות על ספרו "Riders of the Purple Wage" (בשנת 1968) ועל ספרו "לך אל גופיך הפזורים" (1972), שהוא הספר הראשון בסדרת עולם הנהר. סדרה ידועה נוספת פרי עטו היא הטרילוגיה "בורא העולמות". ב-2001 היה הסופר ה-19 שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים, המחולק החל מ-1975 לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה.
מספריו שתורגמו לעברית

נאהבים
עולמיום, 1985, יצא בעברית בהוצאת עם עובד, 1988, בתרגומה של מירה הלפרין.
לך אל גופיך הפזורים, יצא בעברית בהוצאת לדורי, בתרגומה של שלומית קדם (בשם "לך אל גופותיך הפזורים"), וכן באודיסיאה, 2002, בתרגומו של אסף כהן
ספינת הנהר המופלאה, 1971, יצא בעברית בהוצאת אודיסיאה, 2002, בתרגומו של אסף כהן.
התבנית האפלה, 1977, יצא בעברית בהוצאת אודיסיאה, 2002, בתרגומו של אורי שגיא.
המבוך הקסום, 1977, יצא עברית בהוצאת אודיסיאה, 2004, בתרגומו של עמית קלינג.
בורא העולמות (עם עובד)
שערי הבריאה (עם עובד)
יקום פרטי (עם עובד)
הערות שוליים

↑  רשימת זוכי הפרס החל מ-1975
| --- | --- |
בקרת זהויות :  NLI: 987007275090005171  PLWABN: 9810622677805606  BIBSYS: 12069455  BNE: XX1148142  BnF: cb11902278t (data)  CiNii: DA05000165  GND: 121292630  ICCU: CFIV022978  ISNI: 0000 0001 1443 2064  LCCN: n80090608  NDL: 00439229  NKC: xx0003271  NLA: 36152201  NSK: 000054662  NTA: 070343055  RERO: 02-A003231882  SELIBR: 354991  SNAC: w6db8qfj  SUDOC: 02685838X  Trove: 1220858  VIAF: 46760781   WorldCat (עם VIAF): 46760781 
ערך זה הוא קצרמרבנושא אישים. אתם מוזמנים לתרום לוויקיפדיה ו.
צ'יפ ודייל

| --- | --- |

 הופעה ראשונה:  טוראי פלוטו (1943)
 יוצרים:  וולט דיסני
 דיבוב בשפה העברית:  שרית וינו-אלעד ויובל סגל (1994), הדר שחף-מעיין (היום)
 מידע
 גזע:  טמיאסים
 מין:  זכר
צ'יפ ודייל (באנגלית: Chip 'n Dale) הן שתי דמויות בדיוניות של טמיאסים המופיעים בסרטי ההנפשה ובקומיקס של חברת וולט דיסני. שמם מבוסס על השם "צ'יפנדייל" (ראו למשל "תומאס צ'יפנדייל").
הופעות

הסנאים הופיעו לראשונה בסרט ההנפשה "טוראי פלוטו" משנת 1943 בו הם מציקים לפלוטו. אולם שמותם ניתנו להם לראשונה בסרט ההנפשה "צ'יפ ודייל" משנת 1947, בו הם הציקו לדונלד דאק.
בשנת 1989 נעשתה סדרת הנפשה שהם הדמויות העיקריות בה, הנקראת "יחידת ההצלה של צ'יפ ודייל". ב-20 במאי 2022 עלה בדיסני+ סרט המבוסס על הסדרה בשם "צ'יפ ודייל: יחידת הצלה". בשנת 2023 עלתה סדרה נוספת בכיכובם בשם "צ'יפ ודייל: החיים בפארק".
הם הופיעו בסדרות "בית העכבר", "מועדון החברים של מיקי מאוס", "מיקי מאוס: הרפתקאות מבולבלות" ו"מיקי מאוס: כייף של בית".
בגרמניה הם ידועים כ-"Ahörnchen und Behörnchen" או "Chip und Chap", בהולנד כ-"Knabbel en Babbel", בצרפת כ-"Tic et Tac", בספרד כ-"Chip y Chop", באיטליה כ-"Cip e Ciop", בערבית הם נקראים "סאנגוּב וסאנגוֹב" (سنجب وسنجوب), ובברזיל "Tico e Teco".